b'\n_START_ARTICLE_\nHeather Morris\n_START_SECTION_\nUra\n_START_PARAGRAPH_\nHeather Morris aloitti tanssimisen yksivuotiaana. H\xc3\xa4n osallistui lapsena useisiin tanssikilpailuihin. 19-vuotiaana h\xc3\xa4n alkoi luoda ammattitanssijan uraa Los Angelesissa. Morris osallistui Tanssi jos osaat -ohjelmaan, mutta ei p\xc3\xa4\xc3\xa4ssyt 20 parhaan joukkoon. H\xc3\xa4n sai kuitenkin ty\xc3\xb6n Beyonc\xc3\xa9n taustatanssijana ja oli mukana t\xc3\xa4m\xc3\xa4n maailmankiertuella vuonna 2007. Morris esiintyi sittemmin pieniss\xc3\xa4 rooleissa elokuvissa Iltasatuja ja Annetaan palaa! sek\xc3\xa4 televisiosarjoissa Eli Stone ja Swingtown._NEWLINE_Vuonna 2009 h\xc3\xa4nelle tarjottiin tanssinopettajan ty\xc3\xb6t\xc3\xa4 Fox-kanavan musikaalisarjasta Glee. Morris p\xc3\xa4\xc3\xa4tyi samalla n\xc3\xa4yttelem\xc3\xa4\xc3\xa4n sarjaan. H\xc3\xa4nen osansa oli aluksi pieni, mutta sarjan toisella tuotantokaudella h\xc3\xa4nen roolihenkil\xc3\xb6st\xc3\xa4\xc3\xa4n Brittanyst\xc3\xa4 tehtiin yksi sarjan p\xc3\xa4\xc3\xa4henkil\xc3\xb6ist\xc3\xa4.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nHeather Morris syntyi Thousand Oaksissa Kaliforniassa ja kasvoi Scottsdalessa Arizonassa. H\xc3\xa4nen is\xc3\xa4ns\xc3\xa4 kuoli Morrisin ollessa 14-vuotias. Morrisilla on is\xc3\xa4ns\xc3\xa4 puolelta skotlantilaiset sukujuuret._NEWLINE_Morris asuu nyky\xc3\xa4\xc3\xa4n Los Angelesissa. H\xc3\xa4nen paras yst\xc3\xa4v\xc3\xa4ns\xc3\xa4 on Naya Rivera, joka esitt\xc3\xa4\xc3\xa4 Glee-sarjassa Morrisin roolihahmon Brittanyn yst\xc3\xa4v\xc3\xa4\xc3\xa4/tytt\xc3\xb6yst\xc3\xa4v\xc3\xa4\xc3\xa4 Santanaa. Morris meni naimisiin pitk\xc3\xa4aikaisen poikayst\xc3\xa4v\xc3\xa4ns\xc3\xa4 Taylor Hubbellin kanssa vuonna 2015. Parilla on kaksi poikalasta Elijah ja Owen Barlett Hubbell.'